SARL-NUUS - SONDAG 3 OKTOBER 2010 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om (08:30 SAT in Engels 
uitgesaai word. Oudio is ook beskikbaar via die internet by www.sarl.org.za. 
Klik op 'ARMIT en volg die skakels soos aangedui. Vir oudio via Echolink, 
koppel met ZSOJPL-R. 


Hierdie en vorige bulletins kan van www.sarl.org.za afgelaai word, en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 en 3,695 MHz ESB. (Ander nuuslesers verander soos toepaslik.) 


In die nuus vandag; 


KONSEP-RADIOREGULASIES VIR KOMMENTAAR DEUR OKOSA 
GEPUBLISEER 


SA AMSAT GAAN AANBIEDING BY RUIMTEKONGRES DOEN 
OPSTELKOMPETISIE OM RUIMTEWEEK TE VIER 
DIE SARL GAAN OKOSA VERSOEK VIR SPEKTRUM NABY 5 MHz 


U luister na ZS6SRL. Bly ingeskakel vir meer besonderhede en ander belangrike 
en interessante nuusitems. 


KONSEP-RADIOREGULASIES VIR KOMMENTAAR DEUR OKOSA 
GEPUBLISEER 


OKOSA het die konsep-radioregulasies in Staatskoerant No 33 590 van 28 
September 2010 gepubliseer. Die Staatskoerant is vir aflaai beskikbaar uit die 
lede-alleen seksie op www.sarl.org.za, klik op “members”. 


Kommentaar moct OKOSA voor 19 November 2010 bereik. 


Daar is n aantal aansienlike verskille aan die regulasie met betrekking tot ama- 
teurradio. Die SARL sal die konsep bestudeer wat gedurende die Presidentsnet 
wat op Sondagaand 17 Oktober om 19:30 bespreek kan word. 


Van die belangrikste veranderings is: Die ZR-lisensie sal verdwyn en daarmee 
een van die vyf opgeraderingskriteria. Aan persone wat die Klas A-eksamen 
geslaag het, sal n ZS-roepsein toegeken word. 


Die SARL sal tydens die volgende samewerkingsvergadering met OKOSA die 
opgraderingsprosedure van ZR na Z$S bespreek. 


Daar sal n ouderdomsbeperking aan die Klas B-lisensie gekoppel wees. Die 
Klas B-lisensie sal beskikbaar wees vir persone onder die ouderdom van 20 jaar. 
Van ZU-lisensiehouers sal verwag word om die Klas A-eksamen te slaag voordat 
hulle 25 jaar oud word anders word die Klas B (ZU) lisensie gekanselleer. 


OKOSA sal op 1 en 2 Desember die publiek oor die aangeleentheid aanhoor. 
Die finale regulasies sal kort daarna gepromulgeer word. 


U word uitgenooi om enige kommentaar voor 10 Oktober aan armi@sarl.org.za 
te stuur. 


SA AMSAT GAAN AANBIEDING BY RUIMTEKONGRES DOEN 


SA AMSAT gaan n aanbieding doen by die eerste jaarlikse Suid-Afrikaanse 
ruimtekongres, wat op 7 en 8 Oktober in Kaapstad by die Kaapse sterrewag 
gehou gaan word. Die aanbieding getiteld “Amateurradio se betekenisvolle by- 
drae tot Satellietkommunikasie” sal die baie fasette van amateurradio se be- 
trokkenheid in die ruimte nagaan. Kortliks, die storie van amateurradio en 
satelliete is in baie opsigte n herhaling van wat gebeur het toe radio uitgevind 
is. In die vroeë 1900 s het radioamateurs pionierswerk verrig met die gebruik 
van kortgolf vir wêreldwye kommunikasie. In 1961 het radioamateurs die waarde 
van lae omwentelingsbane vir satelliete bewys. Teen hierdie agtergrond sal die 
aanbieding kyk na die hoofbydraes gemaak deur amateurradio tot satellietkom- 
munikasie en sal dit fokus op huidige projekte , beide wêreldwyd en in Suid- 
Afrika. Die aanbieding sal ook raak aan ander ruimte-aktiwiteite soos SETI en 
radioteleskope. Hans van de Groenendaal, ZSGAKV, sal die aanbieding doen en 
dit sal daarna vanaf www.amsatsa.org beskikbaar wees. 


OPSTELKOMPETISIE OM RUIMTEWEEK TE VIER 


Die Suid-Afrikaanse Amateurradio-Sattellietvereniging in samewerking met die 
die Suid-Afrikaanse Amateurradio-Ontwikkelingstrust het n opstelkompetisie 
geloods om 2010 Internasionale Ruimteweek te vier. 


Die tema van Wêreld-ruimteweek, wat van 4 10 Oktober duur, “Geheimenisse 
van die Kosmos”. Reg deur die geskiedenis het die mensdom na die hemele 
gekyk en gewonder oor die heelal en ons plek daarin. Ons leer deesdae baie oor 
ons heelal maar, met elke antwoord ontstaan meer vrae. Die vrae gaan nie net 
om die aard van die sterre en sterrestelsels nie, maar oor die aard van die lewe 
self. Wêreld-ruimteweek is n geleentheid om na te gaan wat ons weet, wat dit 
beteken en wat ons nog moet leer aangaande die geheimenisse van die kosmos. 
Dit is n internasionale viering van wetenskap en tegnologie. 


Die opstelkompetisie is oop vir alle leerlinge onder die ouderdom van 18 jaar. 
Die onderwerp vir die opstel is : Indien jy n ruimtevaarder op die internasionale 
ruimtestasie is, watter eksperiment sou jy wou uitvoer en hoekom? . Inskrywings 
moet tussen 600 en 1 000 woorde lank wees. Die eerste prys is 'n Acer Aspire 1 
Netbook en daar is verskeie troospryse. Inskrywings sluit op 15 Desember 2010. 
Verkry volle besonderhede by www.amsatsa.org.za en bring die kompetisie onder 
die aandag van hoërskole in u omgewing. 


DATAOPNEMINGSTOERUSTING VIR STUDENTE-EKSPERIMENTE 
SUKSESVOL GETOETS TYDENS VERLEDE NAWEEK SE HABEX 
BALLONPROJEK 


Verlede Saterdag se lansering van die Hoë Vlug Eksperiment wat toetse ingesluit 
het van die verskillende apparate wat ontwerp en gebou is om data van die 
studente se projekte op te neem en dit na die grond toe terug te stuur, was n 
groot sukses ten spyte van n paar haakplekkies. Hulptoerusting ten einde die 
ballon se vlug te volg en amateurradio-eksperimente was ook ingesluit. 


Alhoewel daar probleme met die lansering was, was die hoofdoel van die oefening 
om te verseker dat die beheerstelsel werk soos verlang word. Die beheerstelsel 
moet in staat wees om self so posisie vas te stel, lesings neem wat batteryspan- 
ning, binne en buite lugtemperature en barometriese druk insluit en en finaal 
n meganisme aktiveer om homself van die ballon los te maak en na die aarde 
terug te keer. 


Die projek het begin as n Sci-Bono en Radioamateurprojek in samewerking 
met die Gautengse Departement van Onderwys. n Uitnodiging is aan skole 
in Gauteng gestuur waarin leerlinge, wat daarin belangstel om eksperimente te 
bou wat in die lug per ballon opgestuur kon word, genooi word om in te skryf. 
10 Skole het aangebied om deel te neem. 


Vir meer inligting aangaande hierdie onderneming, besoek www.hamradio.org.za. 
DIE SARL GAAN OKOSA VERSOEK VIR SPEKTRUM NABY 5 MHz 


Die SARL gaan gedurende die week n versoek aan OKOSA rig vir n toekenning 
aan amateurradio in die omgewing van 5 MHz. Die oorspronklike dokument 
is bygewerk met meer voortplantingsnavorsing gedoen deur Ean Retief, ZS1PR. 
Die onderwerp sal ook vir verdere bespreking op die agenda geplaas word van die 
vergadering in November van die OKOSA/SARL se samewerkingskomitee. Lede 
sal die dokument kan aflaai van www.sarl.org.za. uit die lede-alleen-afdeling. 


SLUIT AAN BY n PROJEK OP BAIE LAE FREKWENSIES 


Met toegang tot die BLEF-spektrum van 135,7 - 137,8 kHz voor die deur, nooi 
Hannes Coetzee van die Suid-Afrikaanse Amateurradio Ontwikkelingstrust ra- 
dioamateurs uit om deel te neem aan n BLF-projek. Indien u idees het en 
belangstel, stuur u besonderhede aan saardt@intekom.co.za met BLF in die on- 
derwerplyn. U naam sal in die databasis van belangstellende persone bygevoeg 
word en, sodra die regulasies gepubliseer is, sal die besonderhede van die projek 
aan u gestuur word. 


KAAP SINES VUURTORING OP DIE LUG 


Vir DX-jagters sal die Kaap Sines vuurtoring, ruitverwysing IM57nx, op 9 Ok- 
tober tussen 09:00 en 19:00 UTG met roepsein CS2FCS met GG en ESB op die 
nie-WARGC frekwensies op die lug wees. 


Nog inligting is beskikbaar van http:// wlol.arlhs.com/lighthouse/PORS.html en 
http://www.unc.edu/ -rowlett/lighthouse/prt.htm. 


STIGTING VAN LONGTOM RADIOAMATEURKLUB 


Op `n vergadering gehou 28 Augustus 2010 te Lydenburg is die Longtom Ra- 
dioamateurklub gestig. 


Die doelwitte van die klub is: om die belange van al sy lede vir alle fasette 
van amateurradio en verwante aktiwiteite te bevorder; om belangstelling in 
amateurradio in al sy fasette in die Lydenburg en omliggende gemeenskap aan 
te moedig en te ontwikkel en; om die doelstellings van die SARL te bevorder. 


Die eerste bestuurskomitee is soos volg verkies: Voorsitter: Theo van Wyk, 
ZSGRED; Visevoorsitter: Nolene Smit, ZU6NS; Sekretaris en Tesourier: Gabriël 
Joubert, ZS6BJ; 


E 


n Grondwet vir die Klub is opgestel en aanvaar. Vir verdere inligting skakel 
gerus die sekretaris, Gabriël Joubert, ZS6BJ, by 082 793 2070 of stuur e-pos 
aan zsO6bj gmail.com. 


Baie hartlik welkom aan die nuwe klub en mag dit voorspoedig met julle gaan. 
OOS-RAND TAK, NUWE KOMITEE 


Die nuwe komitee verkies vir die Oos-Rand tak sien as volg daar uit: ZR6COI, 
Francois Jacobs, Voorsitter; ZS6MGM, Marius Mynhardt, Visevoorsitter en 
Jeugbestuurder; ZS6HE, Andre van Tonder, Eretesourier; ZR6OPOP, Judy Pre- 
torius, Sekretaris; ZS6COG, Chris Gryffenberg, Herhaleromsiener; ZSGHJF, 
Hampie Findt, Herhaleromsiener (Tegnies) ZS6BNM & ZS6MRG, Brain & Mar- 
golet McKenzie, Spesiale projekte; ZS6VIN, Vincent Molloy, Nuusbulletins; 
ZUGRDP, Rijnhardt Kotze, Nuusbulletins; ZSGYH, Mitchel Mynhardt, @OSL- 
bestuurder; Deidre Kotze, Spesiale bedrywighede. 


Dank aan die uittredende komiteelede en n voorspoedige ampsjaar aan die nuwe 
komitee. 


HEF VOORTPLANTINGSVOORSPELLING 


Hannes Coetzee, ZS6BZP, rapporteer dat die sonaktiwiteitsvlak steeds laag is. 
Sonvlek 1 109 is 'n relatiewe groot knaap terwyl dit voorkom asof sonvlek 1 110 
besig is om te krimp. Daar is `n goeie kans vir C-klas sonfakkels. Sonvlek 1 111 
is klein en onaktief. Gedurende die week het die sonvloed bokant 90 gedraai, 
die eerste keer sedert 13 Maart 2010. Die voorspelde effektiewe sonvlektelling 
vir die week gaan minder as 20 wees. 


20 m is die beste keuse vir DX gevolg deur 15 en 10 m. Smiddae en tot na die 
son gesak het gaan die toestande na Indië goed wees. Smiddae gaan toestande 
eers op 10 m en dan later op 15 en 20 m na Europa toe goed wees. Kontakte 
met Australië en Nieu-Seeland is met sonsopkoms op 20 m moontlik en ook op 
40 m nadat die son gesak het. Kontakte met die VSA is uiteindelik weer op 
15 m gedurende die vroeë aand moontlik. 15 m-openinge na Brasilië en Suid- 
Amerika is smiddae moontlik. Met die goeie 15 en 20 m-openinge gaan 17 m 
ook vol verrassings wees. 


30 m kan vir die digitale en gelykgolfentoesiaste baie lonend wees met openinge 
na verskeie dele van die wêreld. 


Plaaslik is 40 m die beste keuse met 20 en 30 m wat goeie kontakte oor die langer 
afstande kan oplewer. Vroegoggend en laatmiddag is 80 m die beste keuse, veral 
oor die korter afstande. 


Saans is 80 m die beste keuse. 
Besoek gerus www.spaceweather.co.za vir meer inligting. 
DAGBOEK VAN GEBEURE 


9 Oktober Die Pretoria-ARK se snuffelmark vind plaas by Pretoria-motorklub 
in Silverton vanaf 08:00. Kontak Almero, ZSGLDP, op 083 938 8955. 910 
Oktober Antieke draadloosvereniging se AM./ESB-lampstel @SO-party; 10 
Oktober Laaste dag vir insending van kommentaar op konsep radioregulasies 
aan armi@sarl.org.za; 15 Oktober - Sluitingsdatum vir die indiening van foto's 
van “Neem-u-handstel-werk-toe”; 17 Oktober Presidentsnet om 19:30 re konsep 
radioregulasies. 


SARL-nuus nooi klubs en individue uit om nuusbrokkies van belang vir radioa- 
mateurs en kortgolfluisteraars in te stuur. Stuur dit - indien moontlik - in 
beide Engels en Afrikaans na www.sarl.org.za/newsinbox.asp, nie later as die 
Donderdag voor uitsending nie. 


Die SARL nooi u ook om te luister na die program “Amateur Radio Mirror 
International” wat om 10:00 SAT op 145,750 MHZz in die Pretoria-gebied uit- 
gesaai word, met herleidings op 7 (082, 7 205 en 17 860 kHz. Daar is ook 'n 
“podcast”-uitsending waarna geluister kan word. Vir oudiostrome en Echolink 
deur ZS6FCS, besoek www.sarl.org.za, klik op 'ARMT' en volg die skakels. `n 
Heruitsending vind Maandagaande om 22:05 SAT op 3 215 kHz plaas. Sentech 
borg die uitsendings op die nie-amateurfrekwensies. 


U het geluister na `n bulletin wat deur George, ZSONE, saamgestel is. Dankie 
dat u saamgeluister het, 73. 


/EX 


